b'\n_START_ARTICLE_\nSri Vikrama Rajasinha\n_START_SECTION_\nBiografia abans de la coronaci\xc3\xb3\n_START_PARAGRAPH_\nPrevi a la seva coronaci\xc3\xb3 el 1798, Sri Vikrama Rajasinha va ser conegut com a pr\xc3\xadncep Kannasamy. Era membre de la fam\xc3\xadlia reial dels Nayaks de Madurai i\xc2\xa0 nebot del anterior rei d\'Uda Rata, Sri Rajadhi Rajasinha al que va succeir com a rei de Kandy el 1798 a l\'edat de divuit anys.\n_START_SECTION_\nRegnat\xc2\xa0\n_START_PARAGRAPH_\nSri Rajadhi Rajasinha va morir de malaltia el 26 de juliol de 1798, sense hereu. El regnat de Sri Rajadhi Rajasinha havia estat dominat pel seu poder\xc3\xb3s primer ministre Pilima Talawe (o Talauve), que va fer coronar un parent del rei de 18 anys, Konnasami, sota el nom de Sri Vikrama Rajasinha.\xc2\xa0 Hi\xc2\xa0 havia un rival per la successi\xc3\xb3 de Sri Rajadhi Rajasinha, que era el germ\xc3\xa0 de la\xc2\xa0 reina Upendrama, Muttusami, cunyat del difunt Sri Rajadhi Rajasinha, el qual va reclamar en\xc3\xa8rgicament per\xc3\xb2 Pilima Talauve el va fer detenir amb les seves germanes. Tanmateix, Pilima Talauve (o Talawe), per\xc3\xb2 el primer adigar (Primer ministre) va escollir a Kannasamy, perqu\xc3\xa8 era pr\xc3\xb2xim dels brit\xc3\xa0nics, per\xc3\xb2 no podia pas controlar a Sri Vikrama Rajasinha, i en el moment d\'una trobada amb aquests a Avissawella entre 1799 i 1801, els va demanar ajuda per deposar-lo al seu propi profit.\xc2\xa0 De les negociacions complexes que van seguir, diverses solucions foren discutides i rebutjades per una o altra part.  Sri Vikrama Rajasinha va fer front a nombroses conspiracions per\xc2\xa0 enderrocar-lo i va regnar en un dels per\xc3\xadodes m\xc3\xa9s turbulents de la hist\xc3\xb2ria de Sri Lanka . _NEWLINE_La Companyia Brit\xc3\xa0nica de les \xc3\x8dndies Orientals i la Corona brit\xc3\xa0nica van gestionar en com\xc3\xba les seves possessions a l\'illa entre 1798 i 1802, quan van estar transformades en la col\xc3\xb2nia brit\xc3\xa0nica de Ceilan. Els \xc3\xbaltims territoris holandesos a l\'illa foren formalment cedits als brit\xc3\xa0nics pel tractat d\'Amiens de 1802, per\xc3\xb2 la companyia conservava no obstant aix\xc3\xb2 un monopoli sobre el comer\xc3\xa7 de la col\xc3\xb2nia. Els agents dels brit\xc3\xa0nics foren  posats al front dels lucratius monopolis sobre les perles, les plantacions de cot\xc3\xb3, la sal i el tabac. Els tres primers anys, el govern va rebre  396.000 de \xc2\xa3 de les pesqueries de perles. Aix\xc3\xb2 va compensar la baixada del preu de la canyella causada pels estocs holandesos a Amsterdam.\n_START_SECTION_\nConflicte intern\n_START_PARAGRAPH_\nPilima Talauwa, el primer adigar del rei, va comen\xc3\xa7ar operacions encobertes amb els brit\xc3\xa0nics per provocar el rei a actes de agressi\xc3\xb3 que donessin als brit\xc3\xa0nics una excusa per conquerir el regne. L\'adigar va manipular el rei per comen\xc3\xa7ar un conflicte militar amb els brit\xc3\xa0nics, que dominaven les prov\xc3\xadncies costaneres. Les tensions van pujar i la crisi va esclatar quan un grup de s\xc3\xbabdits brit\xc3\xa0nics musulmans foren detinguts i maltractats per agents de Pilima Talawe. Les demandes de reparaci\xc3\xb3 brit\xc3\xa0niques foren ignorades i Frederick North va ordenar a les seves tropes d\'envair Kandy (primera guerra de Kandy). El 31 de gener de 1803, un ex\xc3\xa8rcit brit\xc3\xa0nic manat pel general Hay MacDowall  va capturar Kandy, que va trobar abandonada (Sri Vikrama Rajasinha havia fugit). Va instal\xc2\xb7lar Muttusami en el tron, sense obtenir l\'assentiment popular. Envoltats d\'una poblaci\xc3\xb3 hostil, faltant aliments i patint de malalties, es van veure obligats d\'abandonar la ciutat deixant els seus malalts darrere (aquests malalts foren morts pels singalesos dirigits per l\'adigar el juny) i el rei fou restaurat. Les forces de Kandy van v\xc3\xa8ncer als brit\xc3\xa0nics en retirada a la ribes del Mahaweli Ganga que baixava crescut. Muttusami i tots els presoners brit\xc3\xa0nics foren morts llevats de quatre, entre els quals el major Davies, substitut de MacDowall. Per\xc3\xb2 l\'ex\xc3\xa8rcit de Uda Rata fou tot seguit derrotat a Hanwella. _NEWLINE_El 1804, una nova ofensiva brit\xc3\xa0nica va acabar sense resultat i una treva fr\xc3\xa0gil va ser establerta l\'any 1805._NEWLINE_Al curs del decenni seg\xc3\xbcent, el comportament de m\xc3\xa9s en m\xc3\xa9s err\xc3\xa0tic i capritx\xc3\xb3s de Sri Vikrama Rajasinha va causar disturbis importants entre la poblaci\xc3\xb3. Va estar a punt de ser destronat l\'any 1808 per una rebel\xc2\xb7li\xc3\xb3 a Set Korales (avui el districte de Kurunegala). Pilima Talawe es va rebel\xc2\xb7lar l\'any 1810, abans de ser capturat\xc2\xa0 i, havent estat perdonat en dues ocasions anteriors, va ser executat. _NEWLINE_L\'adigar va ser reempla\xc3\xa7at pel seu nebot, Ehelepola, qui aviat va estar sota sospita de seguir els passos del seu oncle per  l\'enderrocament de Sri Vikrama Rajasinha. _NEWLINE_El 1814, el rei va convocar a Kandy a Ehelepola Nilame, que era \'\'dissava\'\' de Sabaragamuwa. Ehelepola va rebutjat anar-hi, sospitant un parany. l\'adigar va fugir a Colombo i es va unir als brit\xc3\xa0nics. Despr\xc3\xa9s de no aconseguir la seva rendici\xc3\xb3 (despr\xc3\xa9s 3 setmanes d\'advert\xc3\xa8ncies), el rei desesperat va cessar a Ehelepola, va confiscar les seves terres, i va ordenar l\'empresonament i execuci\xc3\xb3 de la seva esposa i els seus tres fills. Un relat d\'aquesta execuci\xc3\xb3\xc2\xa0 va ser fet circular \xc3\xa0mpliament pels seus simpatitzants i l\'acte fou d\'una tal crueltat que la poblaci\xc3\xb3, tot i estar habituada a les execucions p\xc3\xbabliques, es va aixecar en massa contra el rei, ja molt impopular entre el Sangha (clergat budista) al que havia confiscat brutalment els seus b\xc3\xa9ns._NEWLINE_Ehelepola va persuadir als brit\xc3\xa0nic que la tirania de Sri Vikrama Rajasinha mereixia una intervenci\xc3\xb3 militar. El pretext va ser proporcionat per la captura d\'alguna comerciants brit\xc3\xa0nics detinguts sota sospita d\'espiar i que van ser torturats i molts d\'ells assassinats. _NEWLINE_El governador Robert Brownrigg  va enviar el gener 1815 a les tropes brit\xc3\xa0niques des de la costa, acompanyades de tropes locals manades per Ehelepola. Molligoda, successor de Ehelepola a Sabaragamuwa i \'\'dissava\'\' de Quatre Korales (avui al districte de Kegalle) es van unir als brit\xc3\xa0nics el febrer; van arribar a la vora de Kandy el 10 de febrer de 1815 i fou presa el 14 de febrer i Sri Wikrama Rajasinha fou capturat el 18 pels homes d\'Ehelepola._NEWLINE_El 2 de mar\xc3\xa7 de 1815, els representants brit\xc3\xa0nics, dels quals el governador Robert Brownrigg  i l\'auditor general John D\'Oyly, es van trobar amb la noblesa del regne i van concloure amb ella un acord conegut sota el nom de Convenci\xc3\xb3 de Kandy. Aquest acord preveia la protecci\xc3\xb3 del budisme Theravada i el manteniment del sistema administratiu local sota l\'autoritat del governador brit\xc3\xa0nic de Colombo, i sota el control dels agents brit\xc3\xa0nics a Sabaragamuwa, Tres Korales i Uwa. En la pr\xc3\xa0ctica, no obstant aix\xc3\xb2, els caps locals com Ehelepola i Molligoda eren perfectament conscients que ells depenien dels brit\xc3\xa0nics i es quedaven com inferiors als oficials brit\xc3\xa0nics els quals tenien lliure acc\xc3\xa9s als seus dominis._NEWLINE_Pel que fa al regnat del rei , l\'historiador Louis Edmund Blaze diu que\xc2\xa0 "no va ser un patriota tan ardent\xc2\xa0 com els seus antecessors immediats; ni  mostrava aquelles qualitats mentals i morals que van habilitar reis anteriors per aguantar el poder en contra la rebel\xc2\xb7li\xc3\xb3 i la invasi\xc3\xb3. Dir que fou cruel no significa molt, ja que els reis i nobles cruels no eren rars en aquells dies; i \xc3\xa9s q\xc3\xbcestionable si tot els fets cruel que es van atribuir a Sri Vickrema Rajasinghe eren de pr\xc3\xb2pia iniciativa o fets per la seva ordre. Seria m\xc3\xa9s just de considerar-lo com a eina d\xc3\xa8bil en les mans de caps pensants que com a monstre de crueltat, el qual \xc3\xa9s una moda d\'alguns escriptors per anomenar-lo. Va embellir la seva capital. El llac i l\'Oct\xc3\xa0gon a Kandy sempre han estat considerats obra del rei."\n_START_SECTION_\nMort\n_START_PARAGRAPH_\nSri Vikrama Rajasinha va ser deposat i enviat com a presoner reial dels brit\xc3\xa0nics al fort de Vellore a l\'\xc3\x8dndia del sud. Va viure d\'una petita pensi\xc3\xb3 que li fou donada pel govern brit\xc3\xa0nic per a ell i les seves dues reines. Va morir d\'hidropesia el 30 de gener de 1832 amb 52 anys.\n_START_SECTION_\nLlegat\n_START_PARAGRAPH_\nLa bandera actual de Sri Lanka incorpora l\'est\xc3\xa0ndard reial de Sri Vikrama Rajasinha. El setembre de 1945 va ser suggerit\xc2\xa0 en una proposta al Consell d\'Estat, que l\'est\xc3\xa0ndard fos adoptada com a bandera nacional de Sri Lanka:_NEWLINE_"Aquesta Cambra \xc3\xa9s de l\'opini\xc3\xb3 que l\'est\xc3\xa0ndard reial del rei Sri Vikrama Rajasinha que inclou un lle\xc3\xb3 groc aguantant una espasa al seu bra\xc3\xa7 dret, en un fons vermell, el qual va ser portat a Anglaterra despr\xc3\xa9s de la Convenci\xc3\xb3 de 1815, altre cop hauria de ser adoptat com la bandera oficial del Ceilan Lliure."_NEWLINE_El llac de Kandy,\xc2\xa0 un llac artificial al costat del palau de Kandy va ser encarregat per Sri Vikrama Rajasinha._NEWLINE_Durant el temps en qu\xc3\xa8 Sri Vikrama Rajasinha va estar presoner al fort Vellore va rebre un subsidi (privy purse), el qual els seus descendents van continuar rebent del Govern de Ceilan fins al 1965._NEWLINE_Muthu Mandapam \xc3\xa9s un memorial constru\xc3\xaft al voltant de la tomba de Sri Vikrama Rajasinha, el darrer governant de Kandy d\'origen indi del sud. Situat a la riba del riu Palar, \xc3\xa9s nom\xc3\xa9s un km al nord de la ciutat de Vellore._NEWLINE_Durant el regnat de Sri Vikrama Rajasinha  regnat, el t\xc3\xa0mil va ser utilitzat com una de les lleng\xc3\xbces de la cort a Kandy - un fet hist\xc3\xb2ric amb implicacions per la pol\xc3\xadtica del present a Sri Lanka.'